वाराणसी। मुख्यमंत्री अखिलेश यादव द्वारा मान्यता प्राप्त पत्रकारों को लेकर की गयी घोषणा के सम्बन्ध में शुक्रवार को पत्रकारों का एक प्रतिनिधिमण्डल कमिश्नर नितीन रमेश गोकर्ण से मुलाकात कर ज्ञापन सौंपा। ज्ञापन में पत्रकारों ने मुख्यमंत्री को संबोधित करते हुए कहा कि मान्यता प्राप्त पत्रकार व गैर मान्यता प्राप्त पत्रकारों को दो भाग में बांट दिया गया है। मुख्यमंत्री अखिलेश यादव ने मान्यता प्राप्त पत्रकारों को घटना, दुर्घटना होने पर 20 लाख की आर्थिक मदद देने की घोषणा की है, जबकि उनके घोषणा पत्र में गैर मान्यता प्राप्त मीडियाकर्मियों के लिए नाकाफी मदद की बात कही गयी है।